
REPUBLIKA HRVATSKA                                         
TRGOVAČKI SUD U SPLITU							
Poslovni broj: P-505/2024-27


Z A P I S N I K

od 22. travnja 2026.
o održanom pripremnom ročištu kod Trgovačkog suda u Splitu


      Prisutni od suda:		           Pravna stvar:       

	Maja Čelan
	Tužitelji:
	Ad. 1. Lizabet Njari
Ad. 2. Sandra Poklepović

	(sutkinja)
	
	

	
	Tuženik:
	Stečajna masa iza ANATOLA d.o.o. u stečaju, Varaždin

	
	
	

	Ana Žižić-Gušo
	Radi:
	Utvrđenja i brisanja založnog prava

	(zapisničar)
	
	



Sutkinja započinje pripremno ročište u 12:00 sati i objavljuje predmet raspravljanja.  
Rasprava je javna.
 
Utvrđuje se da su pristupili:
Za tužitelje ad. 1. i ad. 2. : zamjenica punomoćnika Anamariju Bokan, odvjetnica u Splitu, zamjenička punomoć u spisu 
Za tuženika: stečajni upravitelj Slavko Cerjan i punomoćnica Tea Gattering, odvjetnica u Varaždinu, punomoć u spisu


Utvrđuje se da je 18. ožujka 2026. zaprimljen podnesak tužitelja kojeg je tuženik uredno zaprimio.   

	Sukladno čl. 288.a ZPP-a sud upoznaje i obrazlaže strankama mogućnost rješavanja spora sudskom nagodbom ili u medijaciji, no stranke za sada otklanjaju tu mogućnost. 

Zamjenica punomoćnika izlaže i predlaže kao u tužbi te ostaje kod svih dokaznih prijedloga iz tužbe i podnesaka te dodatno predlaže saslušanje svjedokinje Snežane Terzić, Brižak 1, Milana otok Brač na okolnosti da je ista imala identičnu situaciju sa svojim zemljištem i tuženikom

Punomoćnica tuženika ostaje kod odgovora na tužbu i svih podnesaka i prijedloga vezanih za izvođenjem dokaznog postupka. U pogledu  podneska tužiteljica tuženik ističe da isti osporava u cijelosti a iz razloga koji dodatno ističe i to da do sada tužiteljice nisu podnijele dokaz osnovanosti navoda tužbe da bi iste bile vanknjižne vlasnice i posjednice predmetne nekretnine u ½ dijela obzirom da iz postojećih dokaza u spisu to ne proizlazi. Nadalje, poziv tužiteljica na isplatu preostale kupoprodaje cijene posve neosnovan obzirom da je isti nemoguće izvršiti zbog predstavnika prednika ovdje tuženika, te iz razloga što je isti kontradiktoran postavljenom tužbenom zahtjevu na utvrđenje da je kupoprodajni ugovor raskinut. I navodi tužiteljica u svezi nemogućnosti prodaje predmetne nekretnine zbog upisane hipoteke u korist prednika tuženika nisu osnovani iz razloga što  dosada tužiteljice nisu sredile vlasničko pitanje, a vlasničko pitanje odnosno sređeno ZK vlasničko stanje najbitnije za prodaju nekretnine trećim osobama. Isto jasno proizlazi iz aktualnog ZK izvatka.

Sud donosi
r j e š e n j e
	
		I. Na glavnoj raspravi pregledat će se i pročitati isprave i dokumentacija koja je priložena u spisu, izvest će se dokaz saslušanjem tužiteljica i svjedoka Snežane Terzić i Nevena Dadića

 		II. Zaključuje se prethodni postupak.

 		III. Ročište za glavnu raspravu određuje se za 18. rujna 2026. u 13:00 sati, što prisutni primaju na znanje te im ovaj zapisnik služi umjesto poziva i neće se posebno pozivati. Na tom ročištu izvest će se dokaz saslušanjem tužiteljice ad. 1. Lizabet Njari i tužiteljice ad. 2. Sandre Poklepović i svjedoka Snežane Terzić i Nevena Dadića. Punomoćnik tužitelja obvezuje se obavijestiti iste o terminu ročišta na kojem će se izvesti dokaz njihovim saslušanjem uz upozorenje da će sud odustati od izvođenja dokaza saslušanjem one stranke odnosno zastupnika po zakonu stranke koji bez opravdanog razloga izostane s ročišta, dok će se svjedoci pozvati na adrese u spisu.


	Nakon pročitanog zapisnika prisutni ne stavljaju primjedbe na sadržaj zapisnika.

Dovršeno u 12:10 sati.

    

           Sutkinja		                       	Stranke   
    
          

                 Zapisničar


